CELEX: 32014R0311
Language: hu
Date: 2014-03-25 00:00:00
Title: A Bizottság 311/2014/EU végrehajtási rendelete ( 2014. március 25. ) egyes áruk Kombinált Nómenklatúra szerinti besorolásáról

27.3.2014   
            
            
               HU
            
            
               Az Európai Unió Hivatalos Lapja
            
            
               L 91/12
            
         
      A BIZOTTSÁG 311/2014/EU VÉGREHAJTÁSI RENDELETE
   
   (2014. március 25.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kódok alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kódok alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 25-én.
      
         
            a Bizottság részéről, az elnök nevében,
         Algirdas ŠEMETA
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Hanglejátszási és -szerkesztési funkciókkal rendelkező gép egy körülbelül 43 × 15 × 8 cm befoglaló méretű házban.
                              A gép egy CD-olvasóval és egy audio-kimenettel ellátott. Tekerőgombokkal, nyomógombokkal, csúszkákkal és egy kisméretű folyadékkristályos kijelzős (LCD) egységgel rendelkezik.
                              A gép hangszerkesztésre alkalmas: átmenet nélküli ismétlési pontokkal (seamless loop points), dadogás-effekt indítóval, percenkénti ütem (BPM)-számlálóval és hangerő-szabályozóval van ellátva.
                              A gépet nem professzionális környezetben történő hanglejátszásra és -szerkesztésre szánták.
                           
                        
               
                  8519 81 35
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 3. pontja, valamint a 8519, a 8519 81 és a 8519 81 35 KN-kód szövegezése határozza meg.
                  Mivel a gép két alternatív (hanglejátszási és -szerkesztési) funkció ellátására van kialakítva, a XVI. áruosztályhoz tartozó megjegyzések 3. pontja értelmében a fő műveletet (célműveletet) ellátó gépként kell besorolni.
                  Objektív jellemzői következtében, nevezetesen, hogy csak egyetlen bemeneti lehetőséggel rendelkezik a hangfájloknak (CD-olvasó), szerkesztési képessége pedig korlátozott, a gép fő műveleti (célműveleti) funkciója a hanglejátszási funkció.
                  A gépet ezért a 8519 81 35 vtsz. alá, lézeres olvasórendszerrel rendelkező más hangfelvevő- vagy hanglejátszó készülékként kell besorolni.
               
            
                  
                              2.
                           
                           
                              Hanglejátszási és -szerkesztési/-keverési funkciókkal rendelkező gép (ún. „többlejátszós DJ-pult”) egy körülbelül 40 × 32 × 10 cm befoglaló méretű házban.
                              A gép egy CD-olvasóval van ellátva és több interfésszel rendelkezik (USB, audiokimenetek, SD-kártyaolvasó). Tekerőgombokkal, nyomógombokkal, csúszkákkal és egy 6,1 hüvelykes folyadékkristályos kijelzős (LCD) egységgel rendelkezik.
                              A gép hangszerkesztésre és -keverésre alkalmas. E célból - többek között - a következőkkel van ellátva:
                              
                                          —
                                       
                                       
                                          automatikus percenkénti ütem (BPM)-számláló;
                                       
                                    
                                          —
                                       
                                       
                                          hangerőszabályozó indítási és visszatérési jelölő;
                                       
                                    
                                          —
                                       
                                       
                                          egysávos követési pont;
                                       
                                    
                                          —
                                       
                                       
                                          ismétlés;
                                       
                                    
                                          —
                                       
                                       
                                          4-ütemes ismétlés;
                                       
                                    
                                          —
                                       
                                       
                                          visszatérési pont beállítás.
                                       
                                    A gépet professzionális DJ-k általi hanglejátszásra, -szerkesztésre és -keverésre szánták.
                              A lejátszott, szerkesztett és kevert hangfájlok különböző forrásokból származhatnak (CD-olvasó, automatikus adatfeldolgozó (ADP) gép, USB-memória vagy SD-kártya).
                              A gép önmagában vagy egy automatikus adatfeldolgozó géppel összekapcsolva működhet.
                           
                        
               
                  8543 70 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 3. pontja, valamint a 8543, a 8543 70 és a 8543 70 90 KN-kód szövegezése határozza meg.
                  Mivel a gép két alternatív (hanglejátszási és -szerkesztési/-keverési) funkció ellátására van kialakítva, a XVI. áruosztályhoz tartozó megjegyzések 3. pontja értelmében a fő műveletet (célműveletet) ellátó gépként kell besorolni.
                  Objektív jellemzői, nevezetesen a hangszerkesztési és -keverési műszaki jellemzőinek száma, a különböző forrásokból származó hangfájlok keverésének lehetősége, valamint a gép tervezése és koncepciója következtében a gép fő műveleti (célműveleti) funkciója a hangszerkesztési/-keverési funkció. Következésképpen a 8519 vámtarifaszám alá történő besorolás kizárt.
                  A gépet ezért a 8543 70 90 KN-kód alá, a 85. árucsoportban másutt nem említett vagy besorolt, egyedi feladatokra szánt más elektromos gépként és készülékként kell besorolni.